**Изх.№25-00-18/08.02.2024 г.**

**ОБС Вх. № 36/08.02.2024 г.**

 **ДО**

 **ОБЩИНСКИ СЪВЕТ**

 **ГР. РУДОЗЕМ**

**Д О К Л А Д Н А З А П И С К А**

**от инж. Недко Фиданов Кулевски – Кмет на Община Рудозем**

 **ОТНОСНО:** Определяне размера и местоположението на свободните пасища, мери и ливади от общинския поземлен фонд, които ще се отдават под наем на собственици или ползватели на животновъдни обекти с пасищни селскостопански животни за стопанската 2024г. - 2025г.

 ***УВАЖАЕМИ ГОСПОДИН ПРЕДСЕДАТЕЛ,***

 ***УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ***

 Съгласно чл. 37и, ал. 3 от *Закона за собствеността и ползването на земеделските земи*, общинският съвет определя с решение свободните пасища, мери и ливади за общо и индивидуално ползване, като списъците с имотите по категории и средните годишни рентни плащания за съответното землище се обявяват на информационните табла в общината / кметствата / и публикуват на интернет страницата на Община Рудозем.

 Също съгласно чл.37о, ал.1 от *Закона за собствеността и ползването на земеделските земи*, общинският съвет определя с решение, прието с мнозинство от общия брой на съветниците, размера и местоположението на мерите и пасищата за общо и индивидуално ползване. Ливадите, мерите и пасищата включени в списъка по **Приложение № 1** са имоти възстановени на Община Рудозем с решение на Общинска служба „ Земеделие “- гр. Рудозем в съществуващи стари реални граници по план за земеразделяне и включени в Протоколни решения по землища. Посочените в **Приложение № 1** общински пасища, мери и ливади ще се разпределят между правоимащи, които имат регистрирани животновъдни обекти в съответното землище и удостоверение за регистрация на животновъден обект с пасищни селскостопански животни, регистрирани в Интегрираната информационна система на БАБХ.

 Със заповед на кмета на общината следва да се определи и назначи комисия, която да извърши разпределянето на земеделските имоти на лицата, които отговарят на изискванията при условия и ред определени в ЗСПЗЗ. След разпределянето с правоимащите лица се сключват договори за ползване със срок не по-кратък от 5 /пет/ стопански години, като цената за декар се определя по пазарен механизъм от Областна дирекция " Земеделие “- Смолян със средни рентни плащания.

 Останалите свободни ливади, мери и пасища от общинския поземлен фонд се отдават под наем или аренда чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ. Договорите се сключват за една стопанска година.

 Ако след този етап са останали свободни ливади, мери и пасища от общинския поземлен фонд, същите могат да бъдат предоставяни чрез търг или конкурс на собственици на пасищни селскостопански животни и на лица, които поемат ангажимент да ги поддържат в добро земеделско и екологично състояние също за срок от 1 /една/ стопанска година.

 Предвид гореизложеното и на основание чл. 21, ал. 1, т. 8 от Закона за местното самоуправление и местната администрация, чл. 37и, ал. 3 и чл. 37о, ал. 1. т. 1 от Закона за собствеността и ползването на земеделски земи, предлагам Общински съвет- Рудозем да обсъди и приеме следното

ПРОЕКТО - РЕШЕНИЕ:

1. Определя размера и местоположението на свободните пасища, мери и ливади от общинския поземлен фонд за общо и индивидуално ползване по землища, попадащи на територията на община Рудозем посочени в **Приложение № 1**, което е неразделна част от настоящото решение.
2. Дава съгласие общинските ливади, мери и пасища включени в списъка по **Приложение № 1** да се предоставят за общо и индивидуално ползване, чрез отдаване под наем или аренда без търг на собственици или ползватели на животновъдни обекти попадащи на територията на община Рудозем, регистрирани в Интегрираната информационна система на БАБХ, съобразно броя и вида на регистрираните пасищни селскостопански животни. Разпределянето на необходимата за всеки кандидат площ, да става след приспадане на притежаваните или ползвани на правно основание от заявителя пасища, мери и ливади. Минимален срок на ползване - 5 /пет/ стопански години, съгласно чл. 37и, ал. 12 от ЗСПЗЗ .

 **3.** Определя годишна наемна цена за декар за стопанската 2024г. – 2025г., съгласно средните годишни рентни плащания за съответното землище, определени от комисия назначена със Заповед № РД-04-37/04.01.2024г. на директора на ОД „ Земеделие “- Смолян по реда на §2е от ДР на ЗСПЗЗ, както следва:

|  |  |  |
| --- | --- | --- |
| **№ по ред** | **Землище** | **Средно годишно рентно плащане лв/дка** |
| **Ливади** | **Пасища/ Мери** |
| **1.** | Рудозем | 6 | 7 |
| **2.** | Витина | 6 | 8 |
| **3.** | Войкова лъка | 6 | 7 |
| **4.** | Елховец | 7 | 7 |
| **5.** | Оглед | 7 | 6 |
| **6.** | Поляна | 6 | 5 |
| **7.** | Рибница | 15 | 15 |
| **8.** | Иваново | 7 | 7 |
| **9.** | Чепинци | 15 | 15 |
| **10.** | Пловдивци | 6 | 6 |

1. Упълномощава Кмета на общината да извърши всички последващи от решението действия.

**Приложение:**

 1. Списък на ливади, мери и пасища от общинския поземлен фонд, определени

 по размер и местоположение - **Приложение № 1**

МБ/